Троцкі замак на паўвысьпе

**Троцкі замак на паўвысьпе** або **Стары замак** — помнік архітэктуры XIV—XV стагодзьдзяў у Троках, рэзыдэнцыя гаспадароў Вялікага Княства Літоўскага. Уваходзіў у лінію фартыфікацыяў Ліда — Наваградак — Крэва — Меднікі. Знаходзіцца на паўвысьпе ў паўночнай частцы места, на паўднёвым беразе возера Гальвы. Твор гатычнай архітэктуры ВКЛ. Аб’ект Рэгістру культурных каштоўнасьцяў Летувы.

## Гісторыя

### Вялікае Княства Літоўскае

Будаваньне першага мураванага замка ў Троках вялося ў XIV ст.: у 1345—1381 гадох места было рэзыдэнцыяй вялікага князя Кейстута, суваладара Альгерда. За часамі змаганьня за ўладу паміж Кейстутам і Вітаўтам з аднаго боку і Ягайлам — з другога, у 1382—1383 гадох замак шмат разоў бралі ў аблогу і штурмавалі крыжакі. 

У 1414—1430 гадох у выніку рэканструкцыі Верхні замак стаў мураваным. Тады ж на цэнтральным пагорку (Ахвярнай гары) пачалі будаваць мураваны палац, які аднак, ня скончылі з прычыны будаваньня замка на высьпе.

У 1678 годзе на тэрыторыі замка пачаў дзейнічаць кляштар дамініканаў. У 1779 годзе пачалося будаваньне мураванага касьцёла.

### Пад уладай Расейскай імпэрыі
Па трэцім падзеле Рэчы Паспалітай (1795 год), калі Трокі апынуліся ў складзе Расейскай імпэрыі, паскорыўся заняпад замка. У 1822 годзе ў адным нэфе касьцёла дамініканаў пачала дзейнічаць капліца, у астатняй частцы зрабілі кляштарны корпус. Па здушэньні вызвольнага паўстаньня 1830—1831 гадоў расейскія ўлады ліквідавалі кляштар.

### Найноўшы час
У 1953—1961 гадох праводзілася кансэрвацыя рэшткаў замка. У 2002 годзе пачалася рэстаўрацыя на Ахвярнай гары (Верхнім замку).

## Архітэктура
Займаў плошчу каля 4 га і складаўся зь дзьвюх частак: уласна замка, або Верхняга замка, і прылеглага да места нашмат большага памерамі прадзамча, або Ніжняга замка. Ніжні замак меў мур і 6 або 7 квадратных вежаў. Больш старажытны Верхні замак далучаўся да мураванай часткі з поўначы і атачаўся азёрамі Гальвай і Бэрнардынскім. Драўляны княскі палац знаходзіўся ў цэнтры Верхняга замка на Ахвярнай гары. Па рэканструкцыі Верхні замак атрымаў тры мураваныя вежы.

## Галерэя

### Гістарычная графіка

Trocki zamak na paŭvyśpie. Троцкі замак на паўвысьпе (J. Głowacki, 1822).jpg|Я. Главацкі, 1822 г.
Trocki zamak na paŭvyśpie. Троцкі замак на паўвысьпе (1827).jpg|1827 г.
Trocki zamak na paŭvyśpie, Daminikanski. Троцкі замак на паўвысьпе, Дамініканскі (M. Andriolli, 1872).jpg|М. Андрыёлі, 1872 г.
Trocki zamak na paŭvyśpie. Троцкі замак на паўвысьпе (1887).jpg|1887 г.


Trocki zamak na paŭvyśpie, Daminikanski. Троцкі замак на паўвысьпе, Дамініканскі (A. Zialinski, 1899).jpg|А. Зялінскі, 1899 г.
Trocki zamak na paŭvyśpie. Троцкі замак на паўвысьпе (J. Drazdovič, 1929).jpg|Я. Драздовіч, 1929 г.
Trocki zamak na paŭvyśpie. Троцкі замак на паўвысьпе (J. Drazdovič, 1929) (2).jpg|Я. Драздовіч, 1929 г.
Trocki zamak na paŭvyśpie. Троцкі замак на паўвысьпе (J. Drazdovič, 1929) (3).jpg|Я. Драздовіч, 1929 г.


### Гістарычныя здымкі

Trocki zamak na paŭvyśpie, Daminikanski. Троцкі замак на паўвысьпе, Дамініканскі (1900).jpg|1900 г.
Trocki zamak na paŭvyśpie, Daminikanski. Троцкі замак на паўвысьпе, Дамініканскі (H. Poddębski, 1910-14).jpg|Г. Паддэмбскі, 
Trocki zamak na paŭvyśpie. Троцкі замак на паўвысьпе (1911).jpg|1911 г.
Trocki zamak na paŭvyśpie. Троцкі замак на паўвысьпе (H. Poddębski, 1914-28).jpg|Г. Паддэмбскі, 


### Сучасныя здымкі

Vilnius (12663385235).jpg|З боку возера
Тракайскія краявіды. Паўастраўны замак.jpg|Вежа
Trakai in summer 09.JPG|Руіны вежы
Trakai, Lithuania - panoramio (8).jpg|Кляштар дамініканаў


## Крыніцы

## Літаратура
* 

## Вонкавыя спасылкі
* 

Катэгорыя:Замкі-кастэлі
Катэгорыя:Замкі Вялікага Княства Літоўскага
Катэгорыя:Замкі Летувы
Катэгорыя:Гатычныя збудаваньні ВКЛ
Катэгорыя:Гатычныя збудаваньні Летувы
Катэгорыя:Трокі